open-index/open-wikipedia-markdown huggingface dataset:
Banka (distrikt)

**Banka** (bihari: बाँका जिला) er et distrikt i den indiske delstaten Bihar. Distriktets hovedstad er Banka. 

## Demografi
Ved folketellingen i 2011 var det  innbyggere i distriktet, mot  i 2001. Den urbane befolkningen utgjør 3,52 % av befolkningen.

Barn i alderen 0 til 6 år utgjorde 17,87 % i 2011 mot 20,38 % i 2001. Antallet jenter i den alderen per tusen gutter er 939 i 2011 mot 965 i 2001. 

## Referanser


## Eksterne lenker
*
Bullpup

**Bullpup** er en betegnelse på våpen hvis magasin og lademekanisme på et skytevåpen ligger bak avtrekkermekanismen.  

## Oppbygning
Bullpup-konfigurasjonen gjør at løpet blir lengre på våpenet i forhold til konvensjonell oppbygning. En kan dermed ha et våpen i Bullpup-konfigurasjon med samme lengde som et tradisjonelt våpen, men med et lengre løp. Det gir samme ballistiske egenskaper som lengre våpen, men lettere behandling av våpenet og lavere vekt. Sammenlignet med våpen av samme lengde får det da bedre ballistikk på grunn av høyere munningsenergi, som gir blant annet lengre rekkevidde. Noen bullpuper er kjent for dårlig avtrekk ettersom det kan være utfordrende å designe et godt avtrekk med den lange tilkoblingsstangen.

## Navnet
Navnet Bullpup kommer fra «Puppy of a Bulldog» (*valpen til en [[Bulldog]]*), hvor betydningen hentyder til: «liten men kraftig».

## Historie
Den første bullpup kom allerede på *Thorneycroft carbine* i 1901, en karabin med sylinderlås. Senere kom bullpup på halv-auto våpen i 1918 (fransk 6.5 mm Faucon-Meunier halv-auto rifle), og den første bullpup pistol kom i 1936 av franskmannen Henri Delacre. 

## Moderne våpen

I nyere tid har flere våpenprodusenter laget våpen i bullpup-konfigurasjon, blant andre: 
### Bullpup-rifler
* FAMAS
* Steyr AUG
* FN P90
* FN F2000
* IMI Tavor TAR-21
* L85
* Barrett M95
* Barrett M99

### Bullpup-pistoler
* Remington XP-100

## Eksterne lenker
*
Brannbombe

**Brannbombe** er en bombe, som antennes og brenner. Man bruker en brennbar væske som spres og antennes, for eksempel bensinbombe eller napalm eller gass (blir nesten kun anvendt i hjemmelagde bomber for eksempel en deodorant). Brannbomber er ofte forbudt å bruke i krig, fordi brannen kan komme ut av kontroll eller som for eksempel napalm, som godt kan slukkes med et brannteppe, men vil antenne seg selv så snart det kommer i kontakt ild, fordi det stadig er varmt.

Det mest anvendte middel i brannbomber er napalm, som ble brukt under Vietnamkrigen. Napalm er en form for bensin-gele, som også blir brukt i flammekastere, fordi bensin, som man brukte til å begynne med, brente opp før det nådde målet.
Sulfjorden

**Sulfjorden** er en fjord i Frøya kommune i Trøndelag mellom øya Frøya og fiskeværet Sula. Fjorden strekker seg vel 8 kilometer fra sørvest til nordøst.

Sula ligger på nordsiden av fjorden, i tillegg til Hjertøy og Oløyan ved Bogøy. I vest grenser fjorden til Vågsvær, i sør til Lyngvær og Fjølvær, og i øst til Skogsøya sør for Mausundvær. 

## Referanser
Phil Boyd

**Philip «Phil» Ewing Boyd** (født 5. juni 1876 i Toronto, død 16. november 1967) var en canadisk roer som deltok i de olympiske leker 1904 i St. Louis.

Boyd vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra *Vesper Boat Club, Philadelphia*.

Roerne fra *Argonaut Rowing Club, Toronto* som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som styrmann. Det var kun to lag som deltok i denne klassen og finalen ble avviklet 30. juli 1904.

## OL-medaljer
* 1904  St. Louis -  Sølv i roing, åtter (Canada)

## Referanser


## Eksterne lenker
*
Barmfjorden

**Barmfjorden** er en fjordarm av Frøyfjorden på Hitra i Trøndelag. Fjorden har innløp ved Flesa fyr og strekker seg 5 kilometer sørover til Vollen i bunnen av fjorden.

Midt i innløpet ligger to små øyer, som danner tre spesielt trange sund, cirka 5 til 15 meter brede, inn til resten av fjorden. Vassføringa gjennom de trange sundene er voldsom ved flo og fjære, særlig kjent og beryktet er sundet lengst øst, *Storstraumen* , både blant fiskere og dykkere.

Det ligger flere småbruk langs begge sider av fjorden, og på vestsiden går fylkesvei 714 nordover. 

Mellom Straumfjorden og Barmfjorden ligger vassleiet *Straumvassdraget*, fra den gangen da øya Hitra var delt i to deler. I dag er høyden over havet langs vassdraget under 30 meter.

## Referanser




## Eksterne lenker
* Hensynssoner med spesielt viktige landskaps-, natur., friluftsliv og kulturverdier, Pbl 11-8 nr C.
* Dykking, bla. i Storstraumen
* Dykkevideo fra You Tube
Markussundet

**Markussundet** er et sund mellom øyene Nordlandet og Innlandet i Kristiansund. I motsetning til de to andre innløpene til Kristiansund havn, Sørsundet med Sørsundbrua og Nordsundet med Nordsundbrua, så er det ingen bro over Markussundet.

Markussundet er seilbar for Hurtigruten, og det hender at disse skipene benytter dette innløpet ved sine anløp i Kristiansund.

## Referanser
Football League 3. divisjon 1974–1975

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Nói Albínói

***Nói Albinói*** er en islandsk dramafilm fra 2003 skrevet og regissert av Dagur Kári.

## Om filmen
### Handling
Filmen tar for seg 17 år gamle Nói – et geni som nekter å bruke sine evner i en tilværelse han ikke ser noen mening med. Så lenge han bor i Bolungarvik, en liten bygd på nordvestkysten av Island, kan han ikke annet enn å drømme seg vekk til mer eksotiske steder. Filmen utforsker en tenårings klaustrofobiske følelse i en islandsk bygd omringet av sjø, fjell og snø i alle kanter.
### Priser og nominasjoner
Dagur Kári ble nominert til årets nykommer under den norske filmprisutdelingen Amanda i 2003. I Island stakk den av med 6 Eddapriser av totalt 11 nominasjoner. Blant dem Beste film, Årets skuespiller (Tómas Lemarquis), Årets regissør og Årets manus. Dagur Kári ble tildelt *New Director’s Award – Special Mention* under Edinburgh internasjonale filmfestival, mens hovedrolleinnehaver Lemarquis høstet meget gode kritikker for sin tolkning av unggutten Nói. Filmen tok med seg priser fra festivaler i Göteborg, Rotterdam, Transilvania og Rouen nordiske filmfestival i tillegg til å være nominert ved flere andre prisutdelinger.

## Referanser


## Eksterne lenker
*
Imsterfjorden

**Imsterfjorden** er en fjordarm av Trondheimsleia i Snillfjord kommune i Trøndelag. Fjorden har innløp mellom Kongensvollen i vest og Moldtun i øst og strekker seg 6,5 kilometer sørover til Feneset i bunnen av fjorden. Åsøya ligger mitt i innløpet til fjorden og sør for denne ligger Monsholmen, Tyskøya og Kattøya med forholdsvis trange sund i mellom. Like øst for Feneset ligger gården Imstra, som fjorden er oppkalt etter.

## Referanser
Football League 3. divisjon 1920–1921

**Football League 3. divisjon 1920–1921** var den første sesongen i The Football Leagues 3. divisjon.  vant og rykket direkte opp til 2. divisjon.

Fotball Leagues årlige generalforsamling (Annual General Meeting - AGM) valgte inn hovedsakelig hele Southern League til den nyopprettede 3. divisjon i 1920. Det eneste unntaket var den Nord-Engelske klubben Grimsby Town. Southern League-klubben Cardiff City hadde blitt valgt inn til 2. divisjon før man vedtok å opprette 3. divisjon og AGM oppdaget etterhvert at det derfor manglet en klubb i 3. divisjon. Både Grimsby Town og Lincoln City hadde søkt om gjenvalg til 2. divisjon. Grimsby Town fikk flest stemmer i den avstemningen og ble derfor tildelt den ledige plassen i 3. divisjon.

## Tabell

	

## Valg av klubber til Football League
Football Leagues regler fastslo at de tre dårligste klubbene i 3. divisjon måtte fratre ligaen og så søke om å bli gjenvalgt. Klubber utenfor Football League måtte søke om å bli innvalgt. Fotball Leagues årlige generalforsamling (Annual General Meeting - AGM) holdt valg over hvilke klubber som skulle få spille i ligaen den påfølgende sesongen. 

Ved avstemningen i 1921 besluttet AGM at 3. divisjon skulle utvides til to regionale avdelinger - Nord og Sør. De fleste klubbene i den eksisterende 3. divisjon ble til 3. divisjon Sør og dermed ble alle de tre dårligste klubbene gjenvalgt til 3. divisjon Sør. 14 klubber hadde lagt inn søknad om opptak til Football League allerede i mars 1921 og samtlige ble innvalgt til 3. divisjon Nord. Grimsby Town ble overført til 3. divisjon Nord. Stockport County rykket ned fra 2. divisjon og ble plassert i 3. divisjon Nord. Dermed ble det avholdt avstemning om fire ledige plasser i 3. divisjon Nord. 

Crystal Palace rykket opp til 2. divisjon og Grimsby Town var blitt overført til Nord-avdelingen og det ble derfor avholdt avstemning om to ledige plasser i 3. divisjon Sør.

Avstemningsresultatene fra AGM 1921:

  

## Referanser
Snillfjorden

**Snillfjorden** er en fjordarm av Hemnfjorden i Heim og Orkland kommuner i Trøndelag. Fjorden har innløp mellom Hafsmo i nord og Forrahammaren i sør og strekker seg 14 kilometer østover til tettstedet og det tidligere kommunesenteret Krokstadøra i Snillfjord i bunnen av fjorden. Her munner elvene Bergselva og Snilldalselva ut i fjorden. På sitt dypeste er fjorden mer enn 200 meter dyp. 

Bygda Ytre Snillfjord i Heim ligger på sørsiden nesten helt ytterst i fjorden. Grenda Skorilla ligger litt lenger øst, og her forlater veien fjorden og fortsetter mot Orkland. Hele nordsiden av fjorden, og sørsiden innover fra Skorilla er ikke utbygget med vei. Det ligger enkelte isolerte gårdsbruk på nordsiden.

## Referanser
Ronny Holmedal

**Ronny Holmedal** (født 13. november 1976 i Kvinnherad) er en norsk fotballtrener som er junior elite-trener for Odds Ballklubb.

Han har vært assistenttrener og spillerutvikler for Skeid siden 2008.

Holmedal har gått gradene som trener i Skeid. Han startet som trener for alderbestemte lag, først som trener for gutter født 1985, så gutter født i 1987, før han tok over klubbens junior elite-lag i 2004. Han ble deretter spillerutvikler og trenerkoordinator i klubben, før han før sesongen 2008 ble assistenttrener til hovedtrener Arild Stavrum.

I 2006 takket Holmedal nei til å bli assistent for tidligere Skeid-trener Kjell Sverre Hansen Wold i Hønefoss BK.

Han er utdannet cand.mag. ved Norges idrettshøgskole og arbeider som lærer ved Bjerke videregående skole, hvor han har faglig ansvar for fotball.

## Se også
* Liste over kjente pedagoger ved Bjerke videregående skole

## Referanser


## Eksterne lenker
* Skeid.no: Presentasjon av trenerteamet
* Kifa-bjerke.no: kursledere ved Bjerke videregående skole
Donald MacKenzie

**Donald MacKenzie** (født 5. oktober 1879, død 12. november 1925) var en canadisk roer som deltok i de olympiske leker 1904 i St. Louis.

MacKenzie vant en olympisk sølvmedalje i roing under OL 1904 i St. Louis. Han var med på den canadiske åtteren som kom på andreplass bak den amerikanske båten med mannskap fra *Vesper Boat Club, Philadelphia*.

Roerne fra *Argonaut Rowing Club, Toronto* som representerte Canada var Arthur Bailey, William Rice, George Reiffenstein, Phil Boyd, George Strange, William Wadsworth, Donald MacKenzie, Joseph Wright og Thomas Loudon som  styrmann. Det var kun to lag som deltok i denne klassen og finalen ble avviklet 30. juli 1904.

## OL-medaljer
* 1904  St. Louis -  Sølv i roing, åtter (Canada)

## Referanser


## Eksterne lenker
*
Bjørkøyfjorden

**Bjørkøyfjorden** er en delfjord av Hemnfjorden i Heim og Orkland kommuner (tidligere Hemne og Snillfjord kommuner) i Trøndelag. Fjorden har innløp mellom Stokkaunbukta i øst og Innervågen i vest og strekker seg 6 kilometer sørøstover. Bjørkøyfjorden utgjør den smale delen av Hemnefjorden.

De nordlige delen av fjorden er ikke utbygd. Sør i fjorden ligger Bjørkøya, som fjorden er oppkalt etter, midt i fjorden. Sør for Bjørkøya ligger Storodden med flere gårder. Tvers over fjorden for Storodden ligger Tannvikvågen. Fjorden ender sør for disse to stedene. 

## Referanser
Åstfjorden

**Åstfjorden** er en fjordarm av Hemnfjorden i Orkland og Hitra kommuner i Trøndelag, fjorden lå tidligere i Snillfjord kommune. Fjorden har innløp mellom Tynsøya i nord og Krombukta i sør og strekker seg 14 kilometer østover til Åstsjøen i bunnen av fjorden.

Litt inn i fjorden ligger gårdsbrukene Vågan og Stolpnes. Like øst for Stolpnes snor Bustlivågen seg 6,5 kilometer nordover til Nyheim. Lenger inn i fjorden ligger grenda Mjønes på nordsiden. Innerst i fjorden åpner den seg opp og midt i denne delen ligger Storøya. Området sør for Storøya blir kalt Sagfjorden, som har en lengde på 1,8 kilometer. Innerst i fjorden ligger gården Åstsjøen. 

Fylkesvei 714 går over fjorden på en bru, Åstfjordbrua, som åpnet i februar 2021. Tidligere gikk den langs de indre delene av fjorden og på nordsiden ut til Mjønes. Langs hele sørsiden av fjorden går fylkesvei 6434.

## Referanser
Football League 3. divisjon sør 1948–1949

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Karlsøyfjorden

**Karlsøyfjorden** er navnet på to fjorder i Norge: 

*Karlsøyfjorden (Bodø) &ndash; en fjord i Bodø kommune i Nordland. 
*Karlsøyfjorden (Molde) &ndash; en arm av Romsdalsfjorden i Molde kommune i Møre og Romsdal.
Karlsøyfjorden (Molde)

**Karlsøyfjorden** er en fjordarm av Romsdalsfjorden i Molde kommune i Romsdal. Fjorden har innløp mellom Kvalen på Sekken i sør og Fårøya i nord og strekker seg 12 kilometer mot øst til Røvik. Fjorden ligger på nordsiden av øya Sekken og sør for øyene som skiller fjorden fra Moldefjorden og Fannefjorden i nord.

En annen øy på nordsiden av fjorden er Bolsøya og Bolsøysundet går mellom øya og fastlandet. Bolsøybrua krysser sundet via fylkesvei 64, som går langs de indre delene av fjorden. Innerst i fjorden ligger bygda Røvik.

## Referanser
Balhae

**Balhae**, også kalt **Bohai** (kinesisk: 渤海, pinyin: *Bóhǎi*, hangul: 발해, hanja: 渤海), var et koreansk kongerike i det sørøstlige Mandsjuria og den nordlige delen av dagens Nord-Korea. Det eksisterte fra 696 til 926 og rådde over et byråkrati av kinesisk type og hadde angivelig fem store hovedsteder. Forskningen vedrørende Balhae er ennå i startfasen. 

Riket Balhae ble grunnlagt i 696 av Dae Jo-yeong (pinyin: *Dà Zuòróng*), en tidligere Goguryeo-general. Da mongolene angrep Tang-Kinas grenser og isolerte den lokale Tang-forvaltningen, gjorde han opprør og flyktet med sitt folk til elva Sungari i dagens Jilin, hvor han utnevnte seg selv til konge. I 712 ble kongeriket anerkjent av Tang-Kina, og for sikkerhets skyld erklærte Dae Jo-yeong seg også som gök-tyrkisk vasall. 

Dae Jo-yeong døde i 719 og ble etterfulgt av sin sønn Dae Muye (død 737), som ga seg selv tittel som hersker. Under hans styre kom det til strid mellom pro- og antikinesiske fraksjoner ved hoffet. Hans bror Dae Munye gjorde opprør, og det fulgte en krig med Kina, hvor kong Dae Muye i 732 sågar sendte en flåte mot Shandong. Først i 735 ble de igjen enige.

Den tredje kongen, Dae Heum-mu (død 793) regjerte i 57 år. Under hans styre ble kinesisk *lingua franca* i Balhae. Han kopierte Tang-Kinas institusjoner og litteratur, og betalte formell tributt til Kina. Hans ambassadører var alltid til stede ved nyttårsfeiringen ved Tang-hoffet. Balhae-rikets grenser ble utvidet til elva Amur og Liaodong-halvøya. 

Balhae ble i 926 erobret av de nærliggende Kitan-mongolene. Innbyggerne hadde dog helt til 1400-tallet en spesiell status, men mange av koreanerne vendte tilbake til Korea og det nye Goryeo-riket.

## Eksterne lenker
* 
* Han Giu-cheol: ''History of the Balhae Kingdom''  (Korea Herald 11. mars 2004  / Kyungsung University)
* Han Giu-cheol: ''Who is the tribe of Malgal (Mohe)?'' , Kyungsung University
Moldefjorden (Molde)

:*[[Moldefjorden (Selje)|Moldefjorden]] finnes også  ved [[Sildegapet]] i [[Sogn og Fjordane]]*

**Moldefjorden** er en fjord i Molde kommune i Møre og Romsdal på sørsiden av Molde sentrum. Moldefjorden regnes som en del av Romsdalsfjorden. Fjorden strekker seg 13 kilometer østover og fortsetter østover som Fannefjorden. Den totale lengden til hele fjordsystemet er 38 kilometer. 

Fjorden starter i vest ved Julsundet, som går nordover. Fjorden ligger mellom selve byen Molde og øyene sør for Molde. Øyene skiller Moldefjorden fra resten av Romsdalsfjorden. De største av disse øyene er Hjertøya, Seterøya og Fårøya. Mellom Kviltorp i Molde og Bolsøya går fjorden over i Fannefjorden. Sør for Moldefjorden blir den brede delen av Romsdalsfjorden kalt Storfjorden. Moldefjorden og Storfjorden omtales som Romsdalsfjordens hovedbasseng og Moldefjorden brukes til dels som navn på hele det brede midtpartiet av Romsdalsfjorden inkludert strekningen mellom Moldeholmene og Tresfjorden. Loshåndboken omtaler Midfjorden som ytre del av Moldefjorden.

Undersøkelser på 1970–1980-tallet konkluderte med at Moldefjorden og Fannefjorden var lite utsatt for forurensing, bortsett fra områdene nær Molde sentrum. Det var ingen forskjell i konsentrasjon av næringssalt i indre og ytre deler av fjorden, og det var god oksygenmetning på alle dybder. Rapporten konkluderte med at det var god utskifting av vannmassene i fjorden. På 1990-tallet ble badevannskvaliteten undersøkt og viste seg å være god bortsett fra i Rørvika. Giftige blåskjell forekommer årlig.

Fra Molde går det to ferjesamband over Moldefjorden og Storfjorden. Et til øya Sekken og et til Furneset i Vestnes. Riksvei 662 går på nordsiden av fjorden.


Fil:MF Romsdal.jpg|Moldefjorden utenfor Molde
Fil:Molde og Moldefjorden.JPG|Utsikt mot Molde fra Moldefjorden
Fil:Norge fremstillet i Tegninger - no-nb digibok 2009113013003-211.jpg|Part af Moldefjord. Illustrasjon hentet fra boken "Norge fremstillet i Tegninger" Georg Saal (1889)


## Referanser
Dan Andersson-prisen

**Dan Andersson-prisen** (Svensk tittel: *Dan Andersson-priset*), innstiftet i 1963, er en litterær pris på SEK 20 000 i (2008) som årlig deles ut av Dan Andersson-sällskapet.

## Liste over prismottakere

## Referanser
Tresfjorden

**Tresfjorden** er en fjordarm av Storfjorden i Vestnes kommune i Romsdal. Fjorden strekker seg 12-15 kilometer sørover til Sylte/Tresfjord i bunnen av fjorden. Fjorden har innløp mellom tettstedet Vestnes i vest og Lægerbukta ved Vike eller Gjermundnes i øst. Halvveis inn i fjorden ligger industriområdet Skorgeneset på vestsiden. Ytterst er fjorden minst 160 meter dyp, innenfor er den mye grunner og flere grunne banker. Mellom Vestnes og Helland går den grunne og 4 km lange Flatevågen inn fra Vestnesstrømmen som har sterk tidevannsstrøm. Vestnesstrømmen hadde stor forekomst av østers som lett kunne høstes ved fjære sjø. Straumsbrua (Vestnes) og E39 krysser strømmen. Den marine grense er på omkring 90 meter ved Tresfjorden. Det er bebyggelse rundt mesteparten av fjorden. Gjermundnes antas å ha svært gammel bosetning.

E136 går langs hele østsiden og utover vestsiden til Skorgeneset. Fra der følger E39 samme trasé videre nordover. I 2014 sto Tresfjordbrua, som krysser fjorden, klar. E136 gikk tidligere rundt hele fjorden og ble 12 kilometer kortere da brua åpnet. Fjordbunnen på stedet består hovedsakelig av hard morene med store steiner samt noe fjell. Brua danner en slak U-kurve over fjorden fordi den følger en grunne (en fjordterskel) av fast fjell og morene. Fyllingen utenfor Vike kirke går på en grunne som er 5-10 meter dype et stykke ut i fjorden.

I 1862 fikk Henrik Ibsen stipend for å reise rundt i Norge og samle sagn og viser. Han besøkte blant annet Sunnmøre og Romsdal før han returnerte til Christiania. Han tegnet blant annet Tresfjorden med fjellene rundt fra utsikt på broen ved Vestnes. Ibsen beskrev den vidunderlige utsikt som åpnet seg da han kom vandrende ned fra Ørskogfjellet og Tresfjorden åpnet seg til høyre og Romsdalsfjorden til venstre.

## Referanser
Olle Svensson

**Olle Svensson** (født 1904 i Gustafsfors, Hällbo i Hälsingland, død 1972) var en svensk forfatter.

## Bibliografi
* *Kvarlåtenskap*  1974
* *Sena sagor*  1967
* *Dikter i urval*  1963
* *Skallgångshöst*  1961
* *Den barmhärtige samariten*  1957
* *Nedanför flod och fall*  1954
* *Arcanum*  1950
* *Om hösten*  1948
* *Primitiv drömkonst*  1943
* *Spår och spillror*  1937
* *Som mitt liv* 1934

## Priser og utmerkelser
* Ferlinprisen 1967
* Dan Andersson-prisen 1964
* Tidningen VI:s litteraturpris 1962
* Landsbygdens författarstipendium 1959
Constance Titus

**Constance Sutton Titus** (født 14. august 1873, død 24. august 1967) var en amerikansk roer som deltok i de olympiske leker 1904 i St. Louis.

Titus vant en olympisk bronsemedalje i roing under OL 1904 i St. Louis. Han kom på tredjeplass i singelsculler bak sine landsmenn Frank Greer og James Juvenal.

## OL-medaljer
* 1904  St. Louis -  Bronse i roing, singelsculler

## Referanser


## Eksterne lenker
*
James McLoughlin

**James «Jamie» McLoughlin** (født 21. august 1878, død desember 1962) var en amerikansk roer som deltok i de olympiske leker 1904 i St. Louis.

McLoughlin vant en olympisk sølvmedalje i roing under OL 1904 i St. Louis. Han kom på andreplass i dobbeltsculler sammen med John Hoben, bak de olympiske mesterne John Mulcahy og William Varley.

## OL-medaljer
* 1904  St. Louis -  Sølv i roing, dobbeltsculler

## Referanser


## Eksterne lenker
*
William Hogenson

**William «Bill» P. Hogenson** (født 26. oktober 1884, død 14. oktober 1965) var en amerikansk friidrettsutøver som deltok i de olympiske leker 1904 i St. Louis.
 
Hogenson vant en olympisk sølvmedalje i friidrett under OL 1904 i St. Louis. Han kom på andreplass på 60 meter bak sin landsmann Archie Hahn. Han fikk også to bronsemedaljer på 100- og 200 meter.

## OL-medaljer
* 1904  St. Louis -  Sølv i friidrett, 60 meter  USA
* 1904  St. Louis -  Bronse i friidrett, 100 meter  USA
* 1904  St. Louis -  Bronse i friidrett, 200 meter  USA

## Eksterne lenker
*
Gursken

**Gursken** er en arm av Sandsfjorden på sørvestsida av Gurskøya i Sande kommune i Møre og Romsdal. Fjorden er smal, fra 300 til 1100&nbsp;meter og strekker seg 6,5&nbsp;kilometer sørøstover.

Fjorden har et største dyp på 51&nbsp;meter. 

Gursken ligger på nordsida av Nupeneset og Nupen. Rundt mesteparten av fjorden ligger bosetninger i form av gårdsbruk og mindre bygder. 

## Referanser
Ferrybox

**Ferrybox** er et prosjekt som bruker ferjer til å samle inn data om vannkvalitet. Prosjektet er bygget opp av NIVA og omfatter skip fra Fjordline, Hurtigruten, Smyril Line, DFDS-Lys Line, Norbjørn og Color Line. I tillegg samarbeider NIVA med Havforskningsinstituttet og Norsk romsenter. Man samarbeider også med et tysk forskningssenter, noe som har gjort det til et EU-prosjekt.

Sensorer ombord i sju rutegående skip registrerer automatisk temperatur og saltinnhold i vannet. Det tas også vannprøver til analyse. Data overføres fra skipene via satellitt til forskerne, som med systemet får oppdaterte data fra Skagerrak, Kattegat, Nordsjøen og Barentshavet. Ved å benytte ruteskip, kan man få lange måleserier, noe som gir mulighet til å overvåke situasjonen over tid. Dermed kan man finne ut om algeoppblomstring, lavt oksygeninnhold eller oljeutslipp. Prosjektet har vært så vellykket at man har utviklet sensorer for å måle radioaktivitet, karbondioksid og miljøgifter.

Opplysningene blir kombinert med opplysninger fra satellittbilder. 

## Kilder
*Ole Magnus Rapp: *Blir forskerferger* Artikkel i Aftenposten 17. november 2008 side 4.

## Eksterne lenker
* Ferrybox sin hjemmeside
Frank Waller

**Frank Laird Waller** (født 24. juni 1884, død 29. november 1941) var en amerikansk friidrettsutøver som deltok i de olympiske leker 1904 i St. Louis.

Waller vant to olympiske sølvmedaljer i friidrett under OL 1904 i St. Louis. Han kom på andreplass både på 400 meter og 400 meter hekk begge gangene bak sin landsmann Harry Hillman.

## OL-medaljer
* 1904  St. Louis -  Sølv i friidrett, 400 meter  USA
* 1904  St. Louis -  Sølv i friidrett, 400 meter hekk  USA

## Referanser


## Eksterne lenker
*
Streisand-effekten

**Streisand-effekten** er et internettfenomen som går ut på at forsøk på å sensurere eller fjerne informasjon i stedet fører til massiv oppmerksomhet rundt denne informasjonen. 

Fenomenet har navn etter skuespilleren Barbra Streisand, som i 2003 saksøkte kunstfotografen Kenneth Adelman og Pictopia.com for 50 millioner USD fordi Adelman under en dokumentasjon av kystlinjen i California, bestående av  fotografier, også hadde tatt et luftfoto hvor huset hennes var med.

Adelman hevdet at han hadde fotografert kystlinjen for å dokumentere kysterosjon, som del av *California Coastal Records Project*. Streisands søksmål ble avvist, men saken førte til at bildet av huset hennes ble massivt spredt på internett.

I november 2008 ble skuespiller Gørild Mauseth rammet av denne effekten. Hun gikk til sak mot NRK etter at kulturmagasinet *[[Store Studio (TV-program)|Store studio]]* viste en nakenscene med henne fra filmen *[[Brent av frost]]*. Saken fikk stor mediedekning, og nakenbilder av Mauseth ble spredd på diverse pornografiske nettsteder. Mauseth fikk i 2010 medhold av Høyesterett i at NRK ikke hadde rett til å vise bildene av henne naken uten hennes tillatelse. 

I 2012 ble nettverksselskapet MXI Corp. utsatt for Streisand-effekten da de forsøkte å true en blogger til å fjerne kritisk omtale av selskapet og sjokoladen Xocai. Truslene førte til at artiklene ble spredt i mange nye kanaler, og saken fikk bred omtale i media. På kort tid kollapset selskapets nettverk i Norge.

Den tyske politikeren Lutz Heilmann opplevde også noe av det samme da han krevde og fikk det tyske nettstedet til Wikipedia stengt i november 2008, fordi leksikonets informasjon om ham var feilaktig. Saken førte til massiv økning i pengegaver til Wikipedia, og etter tre dager trakk han kravet tilbake.

## Referanser
Herman Groman

**Herman Charles Groman** (født 18. august 1882, død 23. juli 1954) var en amerikansk friidrettsutøver som deltok i de olympiske leker 1904 i St. Louis.

Groman vant en olympisk bronsemedalje i friidrett under OL 1904 i St. Louis. Han kom på tredjeplass på 400 meter bak sine landsmenn Harry Hillman og Frank Waller

## OL-medaljer
* 1904  St. Louis -  Bronse i friidrett, 400 meter  USA

## Eksterne lenker
*
Fay Moulton

**Fay Moulton** (født 7. april 1876 i Marion County i Kansas, død 18. februar 1945 i Kansas City i Missouri) var en amerikansk friidrettsutøver som deltok i de olympiske leker 1904 i St. Louis.
 
Moulton vant en olympisk bronsemedalje i friidrett under OL 1904 i St. Louis. Han kom på tredjeplass på 60 meter bak sine landsmenn Archie Hahn og William Hogenson alle tre fikk tiden 7,2. Han kom på fjerdeplass på 100 meter.

Moulton deltok også under Ekstralekene 1906 i Athen, han kom på andreplass på 100 meter bak sin landsmann Archie Hahn.

## OL-medaljer
* 1904  St. Louis -  Bronse i friidrett, 60 meter  USA
* (1906  Athen -  Sølv i friidrett, 100 meter)

## Referanser


## Eksterne lenker
*
Leonidene

**Leonidene** er en meteorsverm som hvert år i november treffer Jorda. Dette skjer rundt 17. november og skyldes at Jorda krysser restene av halen til kometen Tempel-Tuttle. Meteorsvermen sees ved at små biter fra komethalen treffer Jordas atmosfære med en hastighet av ca. 250 000 km/t og brenner opp.

Navnet kommer fra at en før mente at meteorsvermen kom fra stjernebildet Løven, som heter *Leo* på latin. Leonidene blir beskrevet i historiske kilder så tidlig som i 802 da kinesiske astronomer beskrev det hele som *et regn av stjerner* og egypterne gav året navnet *stjernenes år*.

Normalt treffer mellom 15 og 20 partikler jordatmosfæren hver time. I enkelte år øker dette antallet til mellom 5000 og 150 000 partikler, noe som øker lysintensiteten. Dette skjer omtrent hvert 33. år, og skjedde sist i 1966 og i 1999. Også i 2001 traff tette støvbånd jorden.

## Referanser




## Eksterne lenker
* 
* Leonidene kommer igjen – forskning.no, 2002
* Kraftig meteorregn ventes – siste sjanse på 100 år – astro.uio.no, 2002
Albert Lambert

**Albert Bond Lambert** (født 6. desember 1875, død 12. november 1946) var en amerikansk golfspiller som deltok i de olympiske lekene i St. Louis i 1904.

Lambert vant en olympisk sølvmedalje i golf under OL 1904 i St. Louis. Han var med på det amerikanske laget *Trans Mississippi Golf Association* som kom på andreplass i lagkonkurransen i golf bak *Western Golf Association*. Det var kun tre lag, alle amerikanske,  med ti mann på hver, som deltok i lagkonkurransen i golf som ble spilt 17. september 1904.

## OL-medaljer
* 1904  St. Louis -  Sølv i golf, lagkonkurranse USA 

## Referanser


## Eksterne lenker
*
Chris Mulkey

**Chris Mulkey** (født 1948) er en amerikansk skuespiller kjent fra tv-serien *[[Twin Peaks]]*.

Mulkey har hatt få fremtredener roller, men har i løpet av karrieren medvirket i over 260 film- og TV-produksjoner.

## Karriere
Mulkey filmdebuterte i 1976 med hovedrollen i de to relativt ukjente lavbudsjettfilmene *Deadbeat* og *Loose Ends*. Året etter hadde han to gjesteopptredener i den amerikanske krimserien *[[Baretta]]*. Han har etter det hatt et uttall biroller på film og gjesteopptredener i diverse TV-serier. I 1982 spilte han rollen som en av sheriff Teasles menn (Brian Dennehy) i den kjente actionfilmen *[[First Blood]]*, med Sylvester Stallone i hovedrollen. Resten av 1980-tallet fulgte en rekke biroller på film og TV, deriblant i filmer som *[[48 timer]]* (1982), *[[Dreamscape]]* (1984), *[[Runaway (film)|Runaway]]* (1984) og *[[The Hidden]]* (1987), samt gjesteopptredener i TV-serier som *[[T.J. Hooker]]*, *[[Remington Steele]]*, *[[Magnum, P.I.]]* og *[[Matlock (TV-serie)|Matlock]]*.

Mulkeys karriere fikk en oppsving i 1990 da han spilte rollen som den forbryterske og utspekulerte Hank Jennings i tv-serien *[[Twin Peaks]]*.

Han har siden hatt få sentrale roller, men en kan nevne filmtitler som *[[Ghost in the Machine (film)|Ghost in the Machine]]* (1993), *[[The Fan (1996)|The Fan]]* (1996), *[[Mysterious Skin]]* (2004) *[[Cloverfield]]* (2008), *[[The Purge]]* (2013) og ''Gotti'' (2018).

Hans TV-opptredener har for det meste dreid seg om gjesteroller, men han hadde i perioden 1993–1994 en fast rolle i den heller mislykkede serien *[[Bakersfield P.D.]]*, og i perioden 1998–2002 noen opptredener som Colliar Sims i den langt mer vellykkede dramaserien *[[Any Day Now]]*. I tillegg til dette hadde han i 2007 flere opptredener som Coach i den prisbelønnede dramaserien *[[Friday Night Lights]]*. Han har videre hatt gjesteopptredener i serier som blant annet *[[Murder, She Wrote]]* (1990 & 94), *[[Walker, Texas Ranger]]* (1997), *[[The Outer Limits]]* (1998), **' (2003),  **' (2003), *[[JAG (TV-serie)|JAG]]* (2003), *[[Lost]]* (2006), *[[Sleeper Cell]]* (2006), *[[Cold Case]]* (2007), *[[Criminal Minds]]* (2008), *[[Saving Grace]]* (2007–2008), *[[NCIS (TV-serie)|NCIS]]* (2008), *[[Lov og orden (TV-serie)|Law & Order]]* (2009), *[[Boardwalk Empire]]* (2010–2011), ** (2016), *[[Chicago Justice]]* (2017) og *[[Animal Kingdom (TV-serie)|Animal Kingdom]]* (2019). Han har også medvirket i flere TV-filmer, deriblant *Act of Love* (1980), *Tricks of the Trade* (1988), *K-9000* (1991), *Runaway Father* (1991), *Nowhere to Hide* (1994), *Texas Justice* (1995), *[[Weapons of Mass Distraction]]* (1997), *[[Broken Trail]]* (2006) og *[[Knight Rider (TV-film)|Knight Rider]]* (2008).

## Privatliv
Han var gift med skuespillerinnen Karen Landry frem til hennes død i 2015. Han har to døtre med henne.

## Filmografi

## Referanser


## Eksterne lenker
*
Steniridia

***Steniridia*** er en slekt av billene i delgruppen (underfamilien) jordløpere (Carabinae) i familiegruppen løpebiller. Ingen arter er registret fra Norge. 

Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Dekkvingene har en oppsvulmet og rund form, de mangler lengdestrimler, men har et uregelmessig kornet mønster.  Hodet er langstrakt framover. Palpenes endeledd er hos hannene tydelig økseformet.

Biller tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.

## Systematisk inndeling
Systematikken følger Carabidae of the World

* ordenen biller,** Coleoptera** Linnaeus, 1758
** underordenen Adephaga Schellenberg, 1806
*** overfamilien løpebiller og vannkalver, **[[Caraboidea]]** Latreille, 1802
**** familien  ** [[løpebiller]]**, Carabidae Latreille, 1802
***** underfamilie **[[jordløpere]]** Latreille, 1802 Carabinae Latreille, 1802
****** stammen **[[Cychrini]]** Laporte, 1834 
******* slekten *Steniridia* Casey, 1924
******** *[[Steniridia aeneicollis]]* Beutenmuller, 1903
******** *[[Steniridia andrewsii]]* Harris, 1839
******** *[[Steniridia guyoti]]* LeConte, 1866
******** *[[Steniridia lodingi]]* Valentine, 1935
******** *[[Steniridia ridingsii]]* (Bland, 1863)
******** *[[Steniridia tricarinata]]* (Casey, 1914)
******** *[[Steniridia valentinei]]* Barr,  
******** *[[Steniridia violaceus]]* LeConte, 1863

## Referanser


## Eksterne lenker
* 
* ''Steniridia'' – Database Carabidae of the World – engelskspråklig
* ''Scaphinotus andrewsii'' - Image Gallery ''Carabidae of the World''
* ''Scaphinotus guioti'' - Image Gallery ''Carabidae of the World'' 
* ''Scaphinotus tricarinata'' - Image Gallery ''Carabidae of the World''
* ''Scaphinotus valentinei'' - Image Gallery ''Carabidae of the World''  
* Norsk entomologisk forening
Høyangsfjorden

**Høyangsfjorden** er en fjordarm på nordsida av Sognefjorden i Høyanger kommune i Vestland. Fjorden er åtte kilometer lang og strekker seg hovedsakelig i nordøstlig retning inn til Høyanger. Fjorden har innløp mellom Fureneset nedenfor Engelsbøfjellet i øst og Austreimneset ved bygda Austreim.

Like øst for Austreim ligger ferjekaia Nordeide som er en del av fergesambandet Ortnevik-Måren-Nordeide med ferge til Måren litt øst for innløpet til Høyangsfjorden og til Ortnevik på sørsida av Sognefjorden. Like ved Nordeide ligger bygda Berge oppover i fjordsida. 

Bortsett fra Høyanger innerst i fjorden er det få bosetninger langs fjorden. Østsida av fjorden er stort sett helt urørt og til tider svært bratt. Gråberget rett sør for Høyanger stiger opp til 849&nbsp;moh, mens Bugeheii på sørsida av fjorden er 728&nbsp;moh. På vestsida ligger Langefjellet, med en høyde på 878&nbsp;moh.

Fylkesvei 55 går langs hele vestsida av fjorden og gjennom de to tunnelene Hovdetunnelen og Kvernhaugtunnelen. Hydro Aluminium Høyanger ligger innerst i fjorden. 

## Referanser
Lånefjorden

**Lånefjorden** er en fjord på nordsida av Sognefjorden i Høyanger kommune (tidligere Balestrand) i Vestland fylke (tidligere Sogn og Fjordane). Den er 3&nbsp;kilometer lang og går nordøstover til Låne og inngangen til Lånedalen. Fjorden har innløp mellom Kollangsneset og Kongsneset. Bortsett fra Låne innerst i fjorden ligger gården Bolstad like sørvest for Låne. Det går veier på begge sider av fjorden, på østsida går fylkesvei 55.

Fjorden er omgitt av høye fjell og spesielt østsida er bratt. Her går fjordsida nesten rett opp til Skinnarnipi på 982&nbsp;moh. På vestsida ligger fjellet Omnane. Denne sida er ikke like bratt, men høyere med en høyde på 1121&nbsp;moh.

## Referanser
Indrefjorden (Vik)

**Indrefjorden** er en fjordarm av Arnafjorden på sørsida av Sognefjorden i Vik kommune i Sogn og Fjordane. Fjorden er to kilometer lang og er den vestlige av de to fjordarmene til Arnafjorden. Den østlige fjordarmen heter Framfjorden. Fjorden har innløp mellom bygda Arnafjord i nord og Vabergane i sør.

Gårdene Åse, Frettheim og Tenne ligger innerst i fjorden. Fv92 går langs hele fjorden opp til Arnafjord. 

## Referanser
Framfjorden

**Framfjorden** er en fjordarm av Arnafjorden på sørsida av Sognefjorden i Vik kommune i Sogn og Fjordane. Den er 1,5 kilometer lang, og strekker seg sørøstover og inn til Framfjord innerst i fjorden. Fjorden har innløp mellom Bugnaneset i nord og Vabergane i sør. I fjordbotnen munner Dalselvi ut. Vest for Framfjorden går Indrefjorden sørvestover.

Fv92 går langs hele fjorden. 

## Referanser
Norddalsfjorden

**Norddalsfjorden** er navnet på to fjorder i Norge: 

*Norddalsfjorden (Sunnmøre) – en fjord i Stranda og Fjord kommuner i Møre og Romsdal.
*Norddalsfjorden (Flora) – en fjord i Kinn kommune i Vestland.
Norafjorden

**Norafjorden** er en fjordarm på nordsida av Sognefjorden i Sogndal kommune i Sogn og Fjordane. Fjorden strekker seg nordover til Sogndal, men blir oftest kalt Sogndalsfjorden innenfor Nornessundet ved Nornes. Den totale lengden på fjorden inn til botn av Barsnesfjorden er 21&nbsp;kilometer. Fjorden har innløp mellom Fiksnes vest for bygda Slinde i nord og Meisurneset i sør. Fjorden går først østover og snur deretter nordover etter Nornessundet. Sørøst for Slinde ligger bygda Fimreite på sørsida av fjorden.

«Nor» kommer av gamalnorsk og har ingenting med himmelretningen nord å gjøre. Ordet betyr «trangt sund», eller «trang passasje» og hentyder på at fjorden smalner kraftig inn i forhold til hovedfjorden, og at det er flere nes og trange passasjer innover fjorden. Navnet betyr med andre ord «den smale fjorden».

Riksvei 13 går på nordsida av fjorden.

## Referanser
Anna Höglund

**Anna Höglund** (født 14. mai 1958) er en svensk illustratør og forfatter. Hun har skrevet en rekke populære bildebøker, og blant annet tegnet til flere av Ulf Starks bøker. Hun er også dramatiker og tegnefilmskaper.

## Bibliografi
Lista viser svenske utgivelser
* 1982: *Sagan om pannkakan*
* 1984: *De tre bockarna Bruse*
* 1985: *Jätten och ekorren *
* 1986: *Tant Annas kokbok *
* 1987: *Jaguaren * (sammen med Ulf Stark)
* 1990: *Nattresan *
* 1991: *Först var det mörkt *
* 1992: *Resor jag aldrig gjort, av Syborg Stenstump *
* 1992: *[[Kan du vissla Johanna?]]* (tekst av Ulf Stark)
* 1993: *Syborgs förbannelse *
* 1995: *Mina och Kåge *
* 1996: *Min syster är en ängel * (tekst av Ulf Stark)
* 1997: *Mina går sin väg *
* 1998: *Igelkotten och mullvaden äter middag *
* 1998: *Igelkotten och mullvaden går och handlar *
* 1999: *Igelkotten och mullvaden spelar fotboll *
* 1999: *Mina i Kina *
* 1999: *Igelkotten och mullvaden gör en utflykt *
* 2001: *Damen med de gula kalsongerna *
* 2001: *Igelkotten och Mullvaden huset *
* 2002: *Vad säger klockorna?*
* 2003: *Den allra första tiden*
* 2005: *Mina och Kåge drar västerut*
* 2007: *Den Gud älskar 2007 (skuespill med permiere på Fria Teatern)

== Litterære priser ==
* [[Elsa Beskow-plaketten]] [[Litteraturåret 1988|1988]] for *Jaguaren*
* [[Deutscher Jugendliteraturpreis]] [[Litteraturåret 1994|1994]] for *Kan du vissla Johanna?*
* [[Augustpriset]] [[Litteraturåret 1996|1996]] for *Min syster är en ängel*
* [[Expressens Heffaklump]] [[Litteraturåret 1997|1997]]
* [[Emil-prisen]] [[Litteraturåret 2012|2012]]

== Referanser ==
<references/>

== Eksterne lenker ==
* 
* 

*  [https://web.archive.org/web/20111114051816/http://www.rabensjogren.se/Alfabetiskt/H/Anna-Hoglund/ Forlaget om Anna Höglund]
;Digitalkopier i bokhylla.no av norske oversettelser av barnebøker med Anna Höglunds illustrasjoner (utvalg)
*  [http://urn.nb.no/URN:NBN:no-nb_digibok_2007092600042 Anna Höglund: *Først var det mørkt* (*Först var det mörkt*, utgitt av Cappelen, 1991)]
*  [http://urn.nb.no/URN:NBN:no-nb_digibok_2010070603016 Ulf Stark: *Min søster er en engel* illustrert av Anna Höglund (*Storebrorsan*, utgitt av Gyldendal, 1996)]
*  [http://urn.nb.no/URN:NBN:no-nb_digibok_2010060102026 Ulf Stark: *Engelen og den blå hesten* illustrert av Anna Höglund (*Ängeln och den blåa hästen*, utgitt av Gyldendal Tiden, 1997)]
*  [http://urn.nb.no/URN:NBN:no-nb_digibok_2010061808092 Ulf Stark: *Lille Asmodeus* illustrert av Anna Höglund (*Lilla Asmodeus'', utgitt av Gyldendal Tiden, 1999)]
UTC+10.00

**UTC+10.00** er et belte av tidssoner som ligger ti timer før standardtiden UTC. I 2008 omfattet UTC+10.00 følgende områder:

## Som standard tid (hele året)
* ***' (AEST &ndash; Australian Eastern Standard Time)
** [[Queensland]]
****'
** Delstaten Chuuk
** Delstaten Yap
****'
****' (Chamorro tidssone)
**
**

## Sørlige halvkule - Som standard tid (vinter)
* ***' (AEST &ndash; Australian Eastern Standard Time)
** [[Australian Capital Territory]]
** [[New South Wales]] (sommertid begynner første søndag i oktober) – (unntatt [[Broken Hill]], som følger South Australia-tid  ([[UTC+9:30]]), og [[Lord Howe-øya]], som ligger på [[UTC+10:30]])
** [[Tasmania]] (sommertid begynner første søndag i oktober)
** [[Victoria (Australia)|Victoria]]

== Nordlige halvkule - Som standard tid (vinter) ==
****'  (Vladivostoktid) 
**Primorskij kraj (inkludert Vladivostok)
**Sakhalin
**Khabarovsk kraj
**Den sentrale del av republikken Sakha (inkl. Ny-Sibirøyene)

## Nordlige halvkule - Som sommertid
*****  (Jakutsktid) 
**Amur oblast
**Zabajkalskij kraj
**Den vestlige del av republikken Sakha (inkl. Jakutsk) 

## Se også
*Tid i Russland
*Tid i Australia

## Eksterne lenker
* Time Genie: Byer i UTC+10:00 (engelsk)
Annie Sprinkle

**Ellen F. Steinberg**, mest kjent under artistnavnet **Annie Sprinkle** og **Annie M. Sprinkle** (født 23. juli 1954 i Philadelphia, Pennsylvania) er en tidligere amerikansk prostituert, pornofilmskuespiller, pornofilmprodusent. Hun forlot bransjen til fordel for kunststudier, og kaller seg nå pornoaktivist og performance-kunstner.

Sprinkle besøkte Oslo i 2002 der hun deltok i NRKs Store Studio og hadde performance på Oslo Kunsthall i Bjørvika. Hun delte også ut The Annie Sprinkle Aphrodite Award for Sexual Service to the Community gitt av henne selv og International Sex Worker Foundation for Art, Culture and Education til ulike sexarbeidere, samt til kjønnsforskerne og -aktivistene Wencke Mühleisen og Dag Øistein Endsjø. Kvinnegruppa Ottar demonstrerte mot henne utenfor Oslo Kunsthall fordi de mente hun «står fram som en slags lykkelig hore».

## Utvalgt filmografi
* 1975 *Teenage Covergirl*
* 1975 *Wild Pussycats*
* 1976 *Bang Bang You Got It!*
* 1979 *Jack 'n' Jill*
* 1981 *Deep Inside Annie Sprinkle*
* 1982 *Night on the Town*
* 1987 *Rites of Passion*
* 1987 *She Comes in Colors*
* 1992 *War Is Menstrual Envy*
* 1995 *Blue Vanities 220*
* 1999 *Ecstasy In Entropy*
* 2005 *Electra Elf: The Beginning Parts One & Two*
* 2005 *The Keep*
* 2005 *H.C.E.*

## Referanser


## Eksterne lenker
* 
* 
* 
* Klassekampen – En historie om porno
Dalsfjorden (Volda)

**Dalsfjorden** er en arm av Voldsfjorden i Volda kommune i Møre og Romsdal. Fjorden er 17&nbsp;kilometer lang, og går sørover fra innløpet mellom Bjørkvoll og Rysteneset til fjordbotnen ved Åmelfoten og Steinsvika.

Største dybde i fjorden er 209&nbsp;meter.

På vestsida like sør for innløpet ligger bygda Dravlaus. Videre sørover ligger det flere gårder på vestsida av fjorden, som Løvika, Lyngsneset, Aksneset og Innselset. På østsida ligger Dale. Fjordsidene er bratte og stiger opp til 600-800&nbsp;meter over havet i den indre delen av fjorden. Fv40 går langs fjorden på begge sider.

Arbeidere fra Dalsfjorden har oppført flere av de norske fyrene.

## Se også
* Dalsfjord fyrmuseum
## Referanser
Vicente Manansala

**Vicente Silva Manansala** (født 22. januar 1910 i Macabebe i Pampanga på Filippinene, død 22. august 1981 i Manila) var en kubistisk maler og illustratør. 

## Biografi
Fra 1926 til 1930 studerte han ved U.P. School of Fine Arts.  I 1949 mottok Manansala et seksmåneders stipend fra UNESCO for å studere ved *École de Beaux-Arts* i Banff og Montréal i Canada. I 1950 mottok han et nimåneders studiiestipend for *École de Beaux-Arts* i Paris av den franske regjering. 

Manansalas bilder ble beskrevet som mesterverker som bragte barrio- og bykultur sammen.  Hans «Madonna of the Slums» er et portrett av mor og barn fra landsbygda som ble shantytownbeboere straks de kom til byen. I «Jeepneys» kombinerte Manansala elementer fra provinsens folkelige kultur med byens trengsel. 

Manansala utviklet en *transparent kubisme* der elementer ofte er lagt over hverandre. Et eksempel på Manansalas *transparent and translucent*-teknikk er hans komposisjon «Kalabaw» (carabao). 

Vicente Manansala ble nasjonalkunstner innen bildende kunst på Filippinene. Han utøvde sterk innflytelse over andre filippinske nyrealister som Malang, Angelito Antonio, Norma Belleza og Baldemor.  

Blant steder med samlinger med Vicente Manansalas kunst kan nevnes Honolulu Academy of Arts,  Lopez Memorial Museum (Manila), The Philippine Center (New York City) og Singapore Art Museum. 

## Noen kjente verker
* *Madonna of the Slums*
* *Jeepneys*
* *Kalabaw* 
* Muralene *Stations of the cross* i Church of the Parish of the Holy Sacrifice

## Referanser
Football League 3. divisjon nord 1951–1952

## Ligatabell
	
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng

## Kilder
* Resultater www.englishfootballleaguetables.co.uk
Drumnadrochit

**Drumnadrochit** (Skotsk gælisk: **Druim na Droichaid**) er en landsby (*[[Landsby#Landsbyer i engelsktalende land|village]]*) i regionen Highland i Skottland. Den ligger ved Loch Ness, ved åpningen av dalen Glenurquhart. Ved folketellingen i 2001 hadde Drumnadrochit 813 innbyggere. I 2006 ble folketallet anslått til 1&nbsp;020 innbyggere.

Turisme er en viktig næring i landsbyen, og det er tre hoteller der. En av de største attraksjonene er Loch Ness og utflukter for å se etter sjøuhyret «Nessie». Like i nærheten ligger slottsruinen Urquhart Castle som er en av de best besøkte eiendommene eid av Historic Scotland. 

## Referanser
Adam Hiorth (forretningsmann)

**Adam Severin Hiorth** (født 16. desember 1816 i Drøbak og oppvokst i Drammen, død 10. desember 1871 i Kristiania) var en norsk forretningsmann, vesentlig innen tekstilbransjen. Hiorth ble 1849 gift med Anne Sofie Sommerfelt (1824–1898), datter av Jørgine Marie Krohn og Søren Christian Sommerfelt. Anne Sofie var niese av Ole Gjerdrum.

Hiorth hadde lært spinneriteknikk i England, og i 1845 grunnla han Nydalens Spinderi sammen med foged Ole Gjerdrum, grosserer Hans Gulbranson og ingeniør Oluf N. Roll. Interessentskapet Nydalens Spinderi ble i 1867 aksjeselskap med en kapital på 1,2 millioner kroner og fikk navnet Nydalens Compagnie. 

Hiorth var fabrikkbestyrer i perioden 1845–60 og direksjonsmedlem fra 1845 til sin død. Fra 1860 drev han et maskinrekvisitafirma i eget navn. Han var videre  medeier i Jølsen (senere Bryn) Tændstikfabrik og i Bentse Brug.

Han eide gården Frydenberg på Hasle i Oslo fra ca. 1860. Ei gate her er oppkalt etter ham, Adam Hiorths vei. Sønnen Christian Hiorth lot i 1879 bygge den staselige villaen Fagertun i Nordliveien 4 like ved.  

Hiorth var medlem av Aker formannskap. 

## Referanser
Ekelöfprisen

**Ekelöfprisen** (Svensk tittel: *Ekelöfpriset*) er en biennal svensk pris som siden 2001 er delt ut av Gunnar Ekelöf-sällskapet. Prisen er på SEK 20 000.

## Mottakere av Ekelöfprisen
* 2016 – Birgitta Lillpers
* 2013 – Göran Sonnevi
* 2011 – Magnus William-Olsson
* 2009 – Gunnar D Hansson
* 2007 – Katarina Frostenson
* 2005 – Bengt Emil Johnson
* 2003 – Eva Runefelt 
* 2001 – Jesper Svenbro

## Eksterne lenker
* Informasjon om prisen og prisvinnerne på Gunnar Ekelöf-sellskapets nettsider
Oreadeugle

**Oreadeuglen** (*Glaucidium jardinii*) er en ugleart som er funnet i søramerikanske land som Bolivia, Colombia, Costa Rica, Ecuador, Panama, Peru og Venezuela.

## Referanser

## Eksterne lenker
*
Matti (navn)

**Matti** er finsk form og en kortform av mannsnavnet *[[Matthias]]*, som er en gresk form av hebraiske *mattathia*, «gave fra Gud».

*Matti* har finsk navnedag 24. februar.

## Utbredelse
*Matti* er i dag et vanlig navn blant annet i Finland og Estland.

|}

## Kjente personer med navnet
Personene i listen er ordnet kronologisk etter fødselsår.
* Matti Aikio (1872–1929), samisk forfatter
* Matti Salminen (f. 1945), finsk operasanger
* Matti Yrjänä Joensuu (1948–2011), finsk forfatter
* Matti Caspi (f. 1949), israelsk komponist
* Matti Vanhanen (f. 1955), finsk journalist og politiker og Finlands statsminister siden 2003
* Matti Nykänen (1963–2019), finsk skihopper
* Matti Røssland (f. 1966), norsk musiker
* Matti Hautamäki (f. 1981), finsk skihopper
* Matti Lehikoinen (f. 1984), finsk downhill-syklist

## Referanser


## Eksterne lenker
*